text: রাজবংশী বা কোচ-রাজবংশী বাংলাদেশের রংপুর অঞ্চল, রাজশাহী অঞ্চল ও ,ভারতের পশ্চিমবঙ্গর ছয় জেলা, তথা কোচবিহার, জলপাইগুড়ি, দার্জিলিং  জেলার সমতল অঞ্চল, উত্তর দিনাজপুর, দক্ষিণ দিনাজপুর ও মালদহ জেলার কিছু অংশে এরা বিদ্যামান। তাছাড়া, অসম এর গোয়ালপাড়া, ধুবড়ী, মেঘালয় ও নেপালের ঝাপা জেলাতেও এই জাতিগোষ্ঠীর উল্লেখ পাওয়া যায়। কিছু সংখ্যায় এই গোষ্ঠীর লোকেরা বগুড়া ও ময়মনসিংহ জেলাতেও আছে।  ১৯৯১ সালের আদমশুমারি অনুযায়ী, বাংলাদেশে এদের মোট জনসংখ্যা পাঁচ হাজারের একটু বেশি।
  রাজবংশী এবং কোচ দের একই বলে ঐতিহাসিকরা মনে করেন। রাজবংশীরা খর্বকায়, লম্বা, চ্যাপ্টা নাক, ছোটো চোখ, উঁচু চোয়ালবিশিষ্ট এক মিশ্র জনগোষ্ঠীর মানুষ। এরা প্রধানত শিবভক্ত ও বৈষ্ণব ধর্মাবলম্বী, এবং পিতৃ-প্রধান পরিবার। অনেকে প্রকৃতি উপাসক এবং পাহাড়, নদী, বন ও মাটি পূজা করে থাকে।এক কথায় এরা জড়োপাসক বা প্রকৃতির উপাসক। খরা, অনাবৃষ্টি উপলক্ষে অনুষ্ঠিত হুদুমা পূজা, ব্যাঙের বিয়ে, প্রভৃতি রাজবংশীদের অন্যতম প্রধান ধর্মীয় অনুষ্ঠান। পেশায় এরা প্রধানত কৃষক ও স্বাধীন কর্মের বিশ্বাসী। এরা সরল প্রকৃতির এবং স্বাধীনচেতা মনভাবের মানুষ। 
  
  রাজবংশীদের নিজস্ব ভাষা আছে।এদের ভাষা হচ্ছে কামতাপুরী বা রাজবংশী ভাষা। এদের ভাওয়াইয়া সংগীত ভারতবর্ষের অন্যতম সুনামধন্য সংগীত।  ভারতের কোচবিহার থেকে রাজবংশী ভাষায় দোতরার ডাং নামের সাময়িকী প্রকাশ হয় ১৪১৭ বঙ্গাব্দ থেকে। পশ্চিমবঙ্গে রাজবংশী ভাষা একাডেমী গঠন হয়েছে। রাজবংশী ভাষায় লেখা  কবিতা , গল্প , গান রচনা ক্রমশ বৃদ্ধি  চলছে ।
  
  উল্লেখযোগ্য মানুষ। 
   ইন্দ্রমোহন রাজবংশী, লোকগানের শিল্পী
   চিলারায়,কোচ রাজবংশের  সেনাপতি
   পঞ্চানন বর্মা,রাজবংশী নেতা ও সমাজসংস্কারক  
   স্বপ্না বর্মণ, ভারতীয় এ্যাথলেট 
   ললিত রাজবংশী, নেপালী ক্রিকেটার 
  গায়ত্রী দেবী, জয়পুরের মহারানী 
  মৌনী রায়, ভারতীয় অভিনেত্রী  
  শরৎ চন্দ্র সিংহ, ভারতীয় রাজনীতিবিদ
  
  আরোও দেখুন 
   বাংলাদেশের জাতিগোষ্ঠী
  
  বহিঃসংযোগ 
   Centre for Koch Rajbanshi Studies and Development
  The Rajbansis: preliminary enquiry towards a study of a complex ethnic group of South-East Nepal and Bengal, Johan Berlie, Regmi Research Institute, Kathmandu, Nepal, 1982.
  Linguistic Terrorism: An Interruption into the Kamtapuri Language Movement
  
  আরোও পড়ুন
   বাংলাদেশের রাজবংশী: সমাজ ও সংস্কৃতি, অশোক বিশ্বাস, বাংলা একাডেমি
  
  তথ্যসূত্র
  
  বিষয়শ্রেণী:বাংলাদেশের জাতিগোষ্ঠী
  বিষয়শ্রেণী:দক্ষিণ এশীয় জনগোষ্ঠী
title: রাজবংশী